Държавен вестник, бр. 70, 2023 г., стр. 7

БРОЙ  70	
Д Ъ Р Ж А В Е Н  В Е С Т Н И К 	
СТР.  7  
ПОСТАНОВЛЕНИЕ № 111 
ОТ 10 АВГУСТ 2023 Г.
за приемане на Наредба за администриране 
на нередности по Европейските фондове при 
споделено управление
МИНИСТЕРСКИЯТ СЪВЕТ
П О С Т А Н О В И :
Член единствен. Приема Наредбата за ад-
министриране на нередности по Европейските 
фондове при споделено управление.
Заключителна разпоредба
Параграф единствен. Постановлението 
влиза в сила от деня на обнародването му в 
„Държавен вестник“.
Министър-председател:  
Николай Денков
Главен секретар на Министерския съвет:  
Ваня Стойнева
НАРЕДБА
за администриране на нередности по Евро-
пейските фондове при споделено управление
Г л а в а  п ъ р в а
ОБЩИ ПОЛОЖЕНИЯ
Чл. 1. (1) С тази наредба се определят об-
стоятелствата, подлежащи на вписване в Ре-
гистъра на постъпилите сигнали и установени 
нередности, засягащи средства от европейските 
фондове при споделено управление (ЕФСУ) и 
средствата, предоставени по Стратегическия 
план за развитие на земеделието и селските 
райони, редът за извършване на проверка за 
установяване на нередност и докладването 
на нередностите пред дирекция „Защита на 
финансовите интереси на Европейския съюз“ 
(АФКОС) в структурата на Министерството 
на вътрешните работи.
(2) Извършването на дейностите, посоче-
ни в ал. 1, представлява администриране на 
нередности.
(3) С наредбата се определя и редът за 
осъществяване на контрола от дирекция 
„АФКОС“ по прилагането на процедурите 
за администриране на нередности, засягащи 
средства от ЕФСУ и средства, предоставени 
по Стратегическия план за развитие на земе-
делието и селските райони.
Чл. 2. Отговорни за прилагането на дей-
ностите по чл. 1, ал. 2 са:
1. ръководителите на управляващите ор-
гани (УО) на програмите и ръководителят на 
УО на Стратегическия план за развитие на 
земеделието и селските райони;
2. ръководителят на програмите за евро-
пейско териториално сътрудничество;
3. изпълнителният директор на Държавен 
фонд „Земеделие“;
4. ръководителите на междинните звена.
Чл. 3. Процедурите за администриране на 
нередности включват:
1. регистриране на сигнал за нередност;
2. проверка за установяване на нередност 
или липса на нередност;
3. издаване на първа писмена оценка за 
установяване на нередност или липса на 
нередност;
4. регистриране на нередност;
5. докладване на нередност;
6. корективни действия и последващото 
им проследяване;
7. приключване на процедурата по адми-
нистриране на нередност;
8. други действия, изпълнението на които 
е от значение за правилното администриране 
на нередността.
Г л а в а  в т о р а
ОБСТОЯТЕЛСТВА, ПОДЛЕЖ АЩИ НА 
ВПИСВАНЕ В РЕГИСТЪРА НА ПОСТЪ-
ПИЛИТЕ СИГНАЛИ И УСТАНОВЕНИ 
НЕРЕДНОСТИ, РЕД ЗА ИЗВЪРШВАНЕ 
НА ПРОВЕРКА ЗА УСТАНОВЯВАНЕ НА 
НЕРЕДНОСТИ И ДОКЛАДВАНЕ НА НЕ-
РЕДНОСТИ
Раздел I
Регистриране на сигнал за нередност
Чл. 4. (1) Процедурите по администриране 
на нередности започват по инициатива на 
орган по чл. 2 или по сигнал.
(2) Всяко физическо или юридическо лице 
може да подаде сигнал за нередност във връз-
ка с изпълнението на програми и проекти, 
съфинансирани от ЕФСУ.
(3) При наличие на достатъчно данни за 
извършена нередност служителите на органите 
по чл. 2 са задължени да подават сигнали за 
нередности до ръководителя на структурата 
и/или до компетентното вътрешно звено, от-
говорно за проверката на получените сигнали 
в съответната институция.
Чл. 5. (1) Когато във връзка с осъществява-
ната дейност органите по Закона за управление 
на средствата от Европейските фондове при 
споделено управление (ЗУСЕФСУ) установят 
достатъчно данни за извършена нередност, те 
подават сигнал за това до съответния орган 
по чл. 2.
(2) Сигнали за нередности са и оконча-
телните доклади на Изпълнителна агенция 
„Одит на средствата от Европейския съюз“.
Чл. 6. (1) При наличие или съмнение за на-
личие на конфликт на интереси по смисъла на 
чл. 61 от Регламент (ЕС, Евратом) 2018/1046 на 
Европейския парламент и на Съвета от 18 юли 
2018 г. за финансовите правила, приложими за 
общия бюджет на Съюза, за изменение на ре-
гламенти (ЕС) № 1296/2013, (ЕС) № 1301/2013, 
(ЕС) № 1303/2013, (ЕС) № 1304/2013, (ЕС) 
№ 1309/2013, (ЕС) № 1316/2013, (ЕС) № 223/2014 
и (ЕС) № 283/2014 и на Решение № 541/2014/
ЕС и за отмяна на Регламент (ЕС, Евратом)